Antialgicele și antiinflamatoarele nesteroidiene (AINS) ajută la reducerea durerii, chiar dacă lipsește inflamația asociată artrozei (efect analgesic al AINS). AINS topice sunt creme/unguente/geluri care se aplică pe pielea de deasupra articulațiilor dureroase și au ca efect ameliorarea durerii, mai ales în cazul artrozei la nivelul mâinilor și a genunchilor. Se aplică în cantitatea indicată pe prospect, printr-un masaj blând al regiunii respective. Cremele/plasturii care conțin capsaicina (un extract din ardeiul iute) pot ajută la ușurarea durerii articulare. La început pot provoca senzația de arsura, dar după câteva utilizări arsura poate să dispară și să fie evident doar efectul benefic. Nu oricine tolerează însă aplicarea de capsaicina. Paracetamolul este un antialgic bun pentru durerile din artroze. O tabletă de 500 mg de 2-3 ori pe zi ar trebui să reducă durerea fără să determine reacții adverse. Dacă durerea nu scade după câteva zile de tratament cu Paracetamol, atunci poate fi necesar un tratament cu AINS. Medicamentele AINS se prescriu de către medic pentru că pe lângă efectul bun, antialgic, pot avea și efecte adverse, rele: pot crește tensiunea arterială, pot produce dureri de stomac (chiar ulcere și sangerari), pot afecta funcția ficatului și a rinichiului etc. Opioidele sunt medicamente pentru durere, inițial extrase din sucul de mac, ulterior produse prin sinteză. Există opiode ușoare, cum ar fi codeina și opiode puternice cum este morfina. În general pot fi luate doar cu prescripție medicală. Nu se recomandă utilizerea lor îndelungată, din cauza că pot produce dependență. Injecțiile cu corticosteroizi pot ameliora temporar durerea moderată/severă, mai ales în cazul în care există semne de inflamație în articulația respectivă.